laion/Wikipedia-Exotic huggingface dataset:
Enslaved

Enslaved היא להקת בלאק מטאל/ויקינג מטאל מברגן שבנורווגיה. שמה של הלהקה הוא מחווה לדמו בשם "Enslaved in Rot" של להקת אימורטל. הלהקה הוקמה ב-1991 בידי איבר ביורנסון וגרטל קיילסון כשהיו בני 13 ו-17. שיריהם הראשונים הוקלטו בעיקר באיסלנדית ובשפה גרמאנית מתקופת הוויקינגים. שיר אחד באלבום הבכורה שלהם הוקלט בנורווגית עתיקה. החל מן האלבום Monumension מקליטה הלהקה את שיריה בעיקר באנגלית. סגנונה המוזיקלי של Enslaved מאופיין באלמנטים המסורתיים של הז'אנר, אך מכיל עבודת גיטרות שאינה אופיינית לו, בצירוף גישה שביסודה ניסיון להתחדש מאלבום לאלבום, ולא להיות מושפעת מאף להקה אחרת. מאז האלבום Mardraum הלהקה התחילה להוסיף השפעות פרוגרסיביות חדשות לתוך הסאונד שלה, מבלי לזנוח את הצליל המקורי. גרטל קיילסון (בס, שירה) איבאר ביורנסון (גיטרה, קלידים) ארווה איסדאל (גיטרה) הרברנד לארסן (קלידים) קאטו בקוולד (תופים) טרים טורסון (תופים) ריצ'רד קרונהיים (גיטרה) פר הוסבס (תופים) הרלד הלגסון (תופים) אלבומי אולפן 1994 - ‏ Vikingligr Veldi 1994 - ‏ Frost 1997 - ‏ Eld 1998 - ‏ Blodhemn 2000 - ‏ Mardraum: Beyond the Within 2001 - ‏ Monumension 2003 - ‏ Below the Lights 2004 - ‏ Isa 2006 - ‏ Ruun 2008 - ‏ Vertebrae 2010 - ‏ Axioma Ethica Odini 2012 - ‏ RIITIIR 2015 - ‏In Times 2017 - ‏E 2020 - ‏Utgard מדיה וקבצים בנושא Enslaved בוויקישיתוף אתר האינטרנט הרשמי של Enslaved האזנה לשירי הלהקה דיויד פרידמן, אינסלייבד: "אנחנו לא להקה של להיט אחד", באתר nrg‏, 27 במאי 2013 Enslaved, ברשת החברתית פייסבוק Enslaved, ברשת החברתית אקס (טוויטר) Enslaved, ברשת החברתית אינסטגרם Enslaved, במסד הנתונים הקולנועיים IMDb (באנגלית) Enslaved, באתר אפל מיוזיק (באנגלית) Enslaved, באתר ספוטיפיי Enslaved, באתר Last.fm (באנגלית) Enslaved, באתר AllMusic (באנגלית) Enslaved, באתר MusicBrainz (באנגלית) Enslaved, להקה באתר Encyclopedia Metallum (באנגלית) Enslaved, באתר דיזר Enslaved, באתר Discogs (באנגלית) Enslaved, באתר Songkick (באנגלית) Enslaved, באתר Genius Enslaved, באתר בנדקמפ Enslaved, באתר בילבורד (באנגלית)
שבח פרידלר

שבח פרידלר הוא פרופסור מן המניין בחוג למיילדות ולגינקולוגיה בפקולטה למקצועות הבריאות ולרפואה של אוניברסיטת בן-גוריון בנגב. פרידלר משמש כמנהל היחידה לפוריות והפריה חוץ גופית במרכז רפואי ברזילי, ורופא בכיר ביחידה להפריה חוץ גופית בבי"ח אסותא תל אביב ובהרצליה מדיקל סנטר. פרידלר למד בבית-הספר לרפואה של האוניברסיטה העברית בירושלים. הוא התמחה ברפואת נשים במחלקת הנשים והיולדות בבית החולים ביקור חולים. הוא השתלם במשך שנתיים באנדוקרינולוגיה של הפוריות והפריה חוץ גופית, במרכז הרפואי של אוניברסיטת סטנפורד בקליפורניה. בנוסף, פרידלר השתלם בפוריות הגבר ביחידה לחקר הפוריות, בית החולים הקריה תל אביב, בלפרוסקופיה והחזרת עוברים לחצוצרות, באוניברסיטה החופשית, בריסל ובהבשלת ביציות באוניברסיטת גוטבורג, בשוודיה. פרידלר מכהן כמנהל היחידה לפוריות במרכז רפואי ברזילי באשקלון ומנהל את מרפאת הפוריות של האישה והגבר בקופ"ח מאוחדת, סניף שפרינצק, תל אביב. בעבר היה רופא בכיר ביחידה להפריה חוץ גופית בבית החולים הדסה עין כרם ובבית החולים אסף הרופא. ניסיונו הקליני משתרע לאורך כ-25 שנה של טיפולי הפוריות והפריה חוץ-גופית והוא נחשב לאחד הראשונים בביצוע ניתוחי שאיבת זרע. כמו כן, הוא מומחה באנדוסקופיה גינקולוגית, בפרט ובהיסטרוסקופיות ולפרוסקופיות הקשורות לטיפולי פוריות. פרידלר פועל גם בתחום המחקר הקליני ופרסם מעל 100 מאמרים מדעיים שהתפרסמו בכתבי עת אקדמיים ברחבי העולם וכן בספרים מקצועיים. כמו כן, הוא מלמד סטודנטים ומנחה מתמחים ומרצה בפני כינוסים מדעיים בארץ ובעולם. פרידלר הוא חבר באגודה הישראלית לחקר הפוריות, באגודה האמריקאית לרפואת הרבייה ובאגודה האירופאית לפוריות ואמבריולוגיה. פרידלר שבח באתר פוריות ופריון פרידלר שבח - מנהל יחידת פוריות והפריה חוץ גופית, אתר המרכז הרפואי ברזילי S Friedler, JG Schenker, A Herman, A Lewin, The role of ultrasonography in the evaluation of endometrial receptivity following assisted reproductive treatments: a critical review, Human Reproduction Update, Volume 2, Issue 4, 1 July 1996, Pages 323–335
תיכון מקיף יהוד

תיכון מקיף יהוד הוא בית ספר תיכון הפועל בעיר יהוד-מונוסון. הוא משרת את תלמידי העיר וסביבתה: סביון-גני יהודה, פתח תקווה, מגשימים, בני עטרות, בית אריה, עופרים, עלי זהב, רינתיה, מזור, כפר טרומן, גני תקווה, קריית אונו, יגל, אחיעזר, כפר מעש, גת רימון וזיתן. בית הספר החל את דרכו כבית ספר דו-שנתי והתבסס על כיתות מקצועיות בלבד. בשנת 1963 החל המחזור הראשון של התלמידים במסגרת ארבע שנתית (במקום שבו ממוקם התיכון המקיף עד היום). מספר הבוגרים במחזור הראשון היה 18 תלמידים (8 תלמידים במסגרת עיונית ו-10 תלמידים במסגרת מקצועית). בבית הספר לומדים כיום כ-1,700 תלמידים, מלמדים בו כ-150 מורים והוא נחשב לאחד ממוסדות החינוך הטובים במדינה. בשנת 2013 פורסם על ידי צה"ל כי בית הספר מדורג במקום השני במדד התרומה לצבא הארצי. נכון ל-2021 פועלות בבית הספר 51 כיתות במסגרת תלת שנתית (מכיתה י' עד כיתה יב') והוא מציע לתלמידיו מגוון רחב של מקצועות בחירה: אמנות, פיזיקה, רובוטיקה, ביוטכנולוגיה, ביולוגיה, גאוגרפיה, סייבר, כימיה, כלכלה, אופנה, הנדסת תוכנה, הגנת סייבר, מדעי המחשב, מוזיקה, חנ"ג, ניהול עסקי, ערבית, קולנוע, תיאטרון, תקשורת, ספרות, תנ"ך ועוד. בבית הספר פועל שנים רבות מפעל ייחודי של שילוב כבדי שמיעה במסגרות הלימודים הרגילות. במסגרת זו לומדים כבדי שמיעה מכל אזור מרכז הארץ. נכון ל-2016, 33 מבוגרי בית הספר נפלו במערכות ישראל ובפעולות האיבה. בבית הספר נמצאת אנדרטה לזכרם. ששון לוי - מנהל התיכון בשנים 1961–1963 טוביה ברגר - מנהל התיכון בשנים 1963–1965 חנן יצחקי - מנהל התיכון בשנים 1965–1966 ד"ר יוסף (יוז'י) משולם - מנהל התיכון בשנים 1966–1997 חנה נאמן - מנהלת התיכון בשנים 1997–2001 אורי ליניק - מנהל התיכון בשנים 2001–2004 ברוך קופל - מנהל התיכון בשנים 2004–2012 ד"ר מיכל רבינוביץ' - מנהלת התיכון בשנים 2012–2014 חיים בדש - מנהל התיכון בשנים 2014–2022 צדוק ירימי - מנהל התיכון בשנים 2024-2022 אריה ברנע - מנהל התיכון בשנים 2024- בשנת 1998 נוסדה עמותת "עתיד" למען תלמידי תיכון מקיף יהוד. העמותה הוקמה על מנת למצוא מענה לתחומים שבהם לא מקבלים התלמידים תמיכה או העשרה מספקת, עקב התקציבים המצומצמים שמעמיד משרד החינוך לרשות מערכת החינוך. עמותת "עתיד" מבקשת לתת לכל תלמיד בתיכון הזדמנות שווה להתקדם ולהגיע להישגים לימודיים, אומנותיים וספורטיביים, ללא הבדלים של יכולת כלכלית או לימודית. מדיה וקבצים בנושא תיכון מקיף יהוד בוויקישיתוף אתר האינטרנט הרשמי של תיכון מקיף יהוד
EA Canada

EA Canada היא חברה לפיתוח משחקי וידאו הממוקמת בברנבי שבקולומביה הבריטית שבקנדה. החברה היא חברת בת של Electronic Arts. ערך מורחב – EA Sports 3 on 3 NHL Arcade 2002 FIFA World Cup 2006 FIFA World Cup 2010 FIFA World Cup South Africa FIFA 97 FIFA: Road to World Cup 98 FIFA 99 FIFA 2000 FIFA 2001 FIFA Football 2002 FIFA Football 2003 FIFA Football 2004 FIFA Football 2005 FIFA 06 FIFA 06: Road to FIFA World Cup FIFA Manager 06 FIFA Online FIFA 07 FIFA 08 FIFA 09 FIFA 10 FIFA 11 FIFA 12 FIFA 13 FIFA Street 2012 Fight Night: Round 4 Facebreaker Grand Slam Tennis Celebrity Sports Showdown Cricket 07 Cricket 09 Knockout Kings Madden NFL 2007 - לפלטפורמת ה-Wii MVP 06 NCAA Baseball NBA Live 2003 NBA Live 2004 NBA Live 2005 NBA Live 06 NBA Live 07 NBA Live 08 NBA Live 09 NBA Live 10 NCAA March Madness 2002 NCAA March Madness 2005 NCAA March Madness 06 NCAA March Madness 07 NCAA March Madness 08 NCAA Basketball 09 NCAA Basketball 10 NHL '94 NHL 97 NHL 98 NHL 99 NHL 2000 NHL 2001 NHL 2002 NHL 06 NHL 07 NHL 08 NHL 09 NHL 10 NHL 11 NHL 12 NHL 13 Rugby 2005 Rugby 06 SSX 2012 Total Club Manager 2005 UEFA Champions League 2006–2007 UEFA Euro 2004 UEFA Euro 2008 UEFA Euro 2012 World Cup 98 Def Jam Vendetta FaceBreaker FIFA Street 2005 FIFA Street 2 FIFA Street 3 NBA Street NBA Street Vol. 2 NBA Street V3 NBA Street Showdown NBA Street Homecourt NFL Street NFL Street 3 NFL Tour SSX 2000 SSX Tricky SSX 3 SSX On Tour SSX Blur EA Black Box EA Sports EA Tiburon אתר האינטרנט הרשמי של EA Canada
EA Black Box

EA Black Box היא חברה לפיתוח משחקי וידאו הממוקמת בברנבי שבקולומביה הבריטית שבקנדה. החברה היא חברת בת של Electronic Arts. החברה היא גם השותפה של החברה EA Canada. EA Canada Electronic Arts
אוניברסיטת ג'ורג' וושינגטון

אוניברסיטת ג'ורג' וושינגטון (באנגלית: George Washington University; בראשי תיבות: GWU או GW) היא אוניברסיטה פרטית השוכנת באזור ווסט אנד שבוושינגטון די. סי., מחוז קולומביה שבארצות הברית. האוניברסיטה קרויה על שמו של נשיא ארצות הברית הראשון, ג'ורג' וושינגטון, והוקמה ב-9 בפברואר 1821 בשם "The Columbian College in the District of Columbia", אך שמה שונה לשם הנוכחי בשנת 1904. המיקום האורבני של האוניברסיטה במרכז וושינגטון די. סי., הוא אידיאלי לחובבי הפוליטיקה וחיי העיר. הקמפוס משתרע על פני שכונת פוגי בוטם, בסמוך למחלקת המדינה, לבית הלבן, ולמול. סטודנטים לתארים מתקדמים ואחרים נדרשים להתגורר בקמפוס, והחל משנת הלימודים של 2018, הסטודנטים המתחילים נדרשים להתגורר גם הם בקמפוס. נכון לשנת 2016 למדו באוניברסיטה כ-27,000 תלמידים. האוניברסיטה מעניקה תארים אקדמיים, מתואר ראשון עד דוקטורט. הקולג' הקולומביאני לאמנויות ומדעים (אנ') בית הספר למנהל עסקים (אנ') בית הספר ליחסים בין-לאומיים (אנ') ע"ש אליוט (אנ') בית הספר לבריאות הציבור (אנ') ע"ש מילקן (אנ') בית הספר להנדסה ומדעים יישומיים (אנ') בית הספר לסיעוד (אנ') בית הספר לתקשורת ולענייני ציבור (אנ') בית הספר לאמנויות ועיצוב (אנ') ע"ש קורקורן (אנ') בית הספר לניהול פוליטי (אנ') בית הספר לרפואה ומדעי הבריאות (אנ') בית הספר למשפטים (אנ') בית הספר לחינוך והתפתחות אנושית (אנ') בית הספר למדיניות ציבורית ומנהל ציבורי (אנ') ע"ש טרכטנברג (אנ') הקולג' ללימודים מקצועיים (אנ') פוליטיקאים, אנשי עסקים ואנשי צבא רבים הם מבוגרי האוניברסיטה, בין השאר ניתן למנות: קולין פאוול - גנרל בצבא ארצות הברית ומזכיר ההגנה של ארצות הברית לי מיונג-באק - נשיא קוריאה הדרומית בין השנים 2008–2013 מיכאיל סאקשווילי - נשיא גאורגיה בין השנים 2004–2014 ד"ר מייקל גריפין - מנהל נאס"א ה-11 דוד קליין - נגיד בנק ישראל השביעי כמו כן למדו באוניברסיטה ג'קלין קנדי-אונאסיס, רעייתו של נשיא ארצות הברית ה-35, ג'ון פיצג'רלד קנדי ולורה בוש, רעייתו של נשיא ארצות הברית ה-43, ג'ורג' ווקר בוש. מדיה וקבצים בנושא אוניברסיטת ג'ורג' וושינגטון בוויקישיתוף אתר האינטרנט הרשמי של אוניברסיטת ג'ורג' וושינגטון (באנגלית) אוניברסיטת ג'ורג' וושינגטון, ברשת החברתית פייסבוק אוניברסיטת ג'ורג' וושינגטון, ברשת החברתית אקס (טוויטר) אוניברסיטת ג'ורג' וושינגטון, ברשת החברתית אינסטגרם אוניברסיטת ג'ורג' וושינגטון, סרטונים בערוץ היוטיוב אוניברסיטת ג'ורג' וושינגטון, באתר אנציקלופדיה בריטניקה (באנגלית) בלוג הסטודנטים U.S.News, George Washington University The George Washington University Office of Institutional Research & Planning., Archived from the original on November 15, 2016. Retrieved August 29, 2016.
Mass Effect (סדרת משחקים)

Mass Effect היא סדרת משחקי וידאו בקטגוריית משחקי תפקידים ויריות בגוף שלישי שעלילתה מתבססת על מלחמות בדיוניות, המשחק עצמו הוא על מדע בדיוני. הסדרה יצאה לפלטפורמות ה-Xbox 360, ה-Microsoft Windows, ה-PlayStation 3, ה-iOS, ה-iOS והאנדרואיד. בסדרה ישנם כרגע שמונה משחקים. מדיה וקבצים בנושא Mass Effect בוויקישיתוף אתר האינטרנט הרשמי של Mass Effect (באנגלית) Mass Effect: Andromeda for PlayStation 4 - GameRankings, web.archive.org, ‏2019-12-09
דייוויד תייל

דייוויד אגמונט תייל (באנגלית: David Egmont Theile; נולד ב-17 בינואר 1938). הוא שחיין אוסטרלי בעבר, אלוף אולימפי פעמיים ברציפות (מלבורן 1956 ורומא 1960) ושיאן עולם במשחה ל-100 מטר גב. לאחר מכן הוא הפך למנתח מוביל ומנהל רפואי. תייל נולד במריבורו שבקווינסלנד. באולימפיאדת מלבורן (1956) זכה תייל במדליית זהב במשחה ל-100 מטר גב בשיא עולם חדש של 1:02.2 דקות, לפני בן ארצו ג'ון מונקטון (1:03.2 דקות) ופרנק מקיני מארצות הברית (1:04.5 דקות). באולימפיאדת רומא (1960) זכה תייל בשתי מדליות זהב וכסף. מדליית זהב, במשחה ל-100 מטר גב בשיא אולימפי חדש של 1:01.9 דקות, לפני פרנק מקיני (1:02.1 דקות) ורוברט בנט (1:02.3 דקות) שניהם מארצות הברית ובכך הגן על תוארו. מדליית כסף, במשחה שליחים 4x100 מטר מעורב ביחד עם טרי גתרקול, נוויל הייס וג'ף שיפטון בתוצאה של 4:12.0 דקות, אחרי ארצות הברית שקבעה שיא עולם חדש של 4:05.4 דקות ולפני יפן (4:12.2 דקות). בשנת 1968 זכה תייל להכלל בהיכל התהילה הבינלאומי של השחייה. מדיה וקבצים בנושא דייוויד תייל בוויקישיתוף התפתחות שיא העולם במשחה ל-100 מטר גב דייוויד תייל, באתר הוועד האולימפי הבין-לאומי דייוויד תייל, באתר olympedia.org דייוויד תייל באתר International Swimming Hall Of Fame (באנגלית)
נקז חזה

נקז חזה (באנגלית: Chest tube נקרא גם קטטר בית החזה) הוא צינור פלסטי גמיש המוחדר דרך בית החזה אל תוך חלל האדר (החלל הפלוארלי (אנ')) במטרה לנקז הצטברות של דם או אוויר. נקז החזה משמש לפרוצדורה כירורגית לטיפול בחזה אוויר בלחץ ובחזה דם שמבוצעת בתנאי שטח במתאר טרום בית החולים או בבית החולים עצמו. נקז החזה היא פעולה מצילת חיים ונפוצה מאוד במתארי טראומה, במיוחד בתור טיפול לפגיעות חודרות לבית החזה. בפרוצדורה זו מוחדר נקז בין צלעות ארבע וחמש בחלק הקרוב לחמישית אל בין קרומי האדר של הריאה (קרומי הפלאורה). כתוצאה מהחדרת הנקז, אוויר או דם שהצטברו בלחץ גבוה בין הקרומים ינוקזו הודות לנקז וכך הלחץ בין הקרומים מתאזן. במרבית המקרים טרם ביצוע הטרוקר מוחדרת מחט עבה (14G) או קטטר (10FR) אל בין קרומי הפלאורה כדי לנקז חלק מן הלחץ תוך כדי הכנת כל הציוד לטרוקר. פרוצדורה זו היא מסוכנת ודורשת מיומנות רפואית וזמן, לכן בישראל היא נעשית רק בסמכות רופא (או פרמדיק - בהוראת רופא). טרוקר מבוצע בבית חולים לצורך ניקוז חומרים שחדרו אל בין קרומי האדר של הריאות (בדרך כלל אוויר או דם). במקרים מסוימים, כמו למשל במקרים של החייאה על רקע טראומה, מבוצע ניקוז דו צדדי של החזה. בשטח מבוצעת פעולה זו כאשר מתקיימים כל התנאים הבאים: מנגנון פגיעה במחשיד לחזה אוויר בלחץ/חזה דם סימני מצוקה נשימתית סטורציה מתחת ל-92% זמן ההגעה של הפצוע לחדר ניתוח ארוך מ-20 דקות חזה אוויר חזה דם מדיה וקבצים בנושא נקז חזה בוויקישיתוף סרטון הדרכה אודות טרוקר, אתר יוטיוב הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אמפרור (להקה)

אמפרור (באנגלית: Emperor; תרגום חופשי: קיסר) היא להקת בלאק מטאל סימפוני נורווגית. אמפרור פעלה בשנות ה-90 של המאה ה-20 ונחשבת לאחת ממייסדות הבלאק מטאל הסימפוני. הלהקה התפרקה לאחר האלבום האחרון מ־2001, אך היא חזרה לפעילות בשנת 2006 וב-2014 ו-2016. ניתן למצוא את חבריה בלהקות זייקלון (Zyklon) ופקאטום (Peccatum) הנורווגיות. סגנון הלהקה שונה בין השנים, באלבומם הראשון In the Nightside Eclipse סגנון הלהקה היה בלאק מטאל סימפוני טהור ואילו בשני אלבומם האחרונים הסגנון עבר לפרוגרסיביות, שירה נקייה וסאונד יותר נקי. אישאן סולן הלהקה טען שאחרי תקופתו באמפרור הוא יפסיק לנגן את סגנון הבלאק מטאל. סולן הלהקה וגארד "אישאן " טוויטאן הקים פרויקט פרוגרסיב מטאל על שמו לאחר אמפרור, פרויקט זה דומה מאוד לחומר המאוחר יותר של אמפרור שמשלב ביננו שירה נקייה, קלידים, וסאונד נקי יותר. ב-21 באוגוסט 1992, בעת ביקור משפחתי בלילהאמר, ביקר פאוסט בפאב מקומי. בדרכו חזור, עבר פאוסט ליד הפארק הלאומי (בו התקיימה אולימפיאדת החורף בשנת 1994), והחל לדבר איתו אדם זר. פאוסט הבין כי מדובר בהומוסקסואל שתוי שמנסה להתחיל איתו. לאחר שנשאל על ידי הזר האם הוא מעוניין ללכת איתו ליער, והסכים, לדבריו "כבר אז החלטתי שאני רוצה להרוג אותו, מה שהיה מאוד מוזר בגלל שאני לא כזה. אני לא סתם הולך ורוצח אנשים". בשלב מסוים בדרך, שלף פאוסט סכין שהייתה ברשותו למטרת הגנה עצמית במקום מגוריו, והחל לדקור את הזר. לאחר 37 דקירות בבטן, בצוואר ובפנים, המשיך פאוסט לבעוט בפניו כשהוא שוכב על הארץ. בסוף המעשה המשיך פאוסט לנהר סמוך, ושטף את הדם מפניו ומידיו. למשטרה לא הייתה יכולת לקשר את פאוסט לרצח, ועל כן היה פאוסט חופשי לשנה עד שנתפס. ככל הנראה, עלתה בעקבותיו המשטרה לאחר חקירה של סולן הלהקה, וגארד. לאחר שחרורו ממאסר, הקים פאוסט עם גיטריסט הלהקה, סאמות' (שנכלא בעצמו ל-16 חודשים בגין השתתפות בשריפת כנסיות), להקת בלאקנד דת' מטאל בשם Zyklon, שהתפרקה ב-2010. מאוחר יותר סיפר פאוסט כי הוא אינו מעוניין בקשר נוסף לסצנת הבלאק מטאל הנורווגית. וגארד טוויטאן (איסהאן) - סולן, גיטרות, קלידים תומאס הוגן (סאמות') - גיטרה טירם טורסון - תופים בארד "פאוסט" איט'ן (תופים) אלבר (באס) טיירה "טכורט" ויק (באס) מורטיס (באס) אלבומי אולפן: In the Nightside Eclipse ‏ (1994) Anthems to the Welkin at Dusk‏ (1997) IX Equilibrium‏ (1999) Prometheus: The Discipline of Fire and Demise‏ (2001) מדיה וקבצים בנושא אמפרור בוויקישיתוף אתר האינטרנט הרשמי של אמפרור אמפרור, ברשת החברתית פייסבוק אמפרור, באתר אפל מיוזיק (באנגלית) אמפרור, באתר ספוטיפיי אמפרור, באתר Last.fm (באנגלית) אמפרור, באתר AllMusic (באנגלית) אמפרור, באתר MusicBrainz (באנגלית) אמפרור, להקה באתר Encyclopedia Metallum (באנגלית) אמפרור, באתר דיזר אמפרור, באתר Discogs (באנגלית) אמפרור, באתר Songkick (באנגלית)
רולף סיוורט

רולף מקסימיליאן סיורט (שוודית: Rolf Maximilian Sievert; ‏6 במאי 1896 - 3 באוקטובר 1966) היה פרופסור וחוקר בתחום הפיזיקה הרפואית שוודי. הוא תרם רבות לחקר השפעת קרינה מייננת על מערכות ביולוגיות. סיורט נולד בסטוקהולם, שוודיה למקס סיורט, תעשיין ממוצא גרמני. הוא כיהן כראש המעבדה לפיזיקה במכון Radiumhemmet שבשוודיה משנת 1924 עד 1937. אחר כך הוא מונה לראש מחלקת פיזיקה של קרינה במכון קרולינסקה. סיורט היה חלוץ בתחום של מדידת מנת קרינה ובשימוש של קרינה לאבחנה וטיפול של סרטן. בשנים המאוחרות של חייו הוא הקדיש את מחקרו לנושא השפעת חשיפות חוזרות למנות קרינה קטנות. בשנת 1964 סיורט ייסד את האגודה הבינלאומית להגנה מקרינה (IRPA), ואף כיהן כיו"ר האגודה. הוא כיהן גם כיו"ר "הועדה המדעית של האו"ם להשפעת קרינה אטומית". הוא המציא כמה מכשירים לצורך מדידת מנת קרינה; הכי ידוע הוא "תא הסיוורט" (על שמו). בשנת 1979 בפגישה של הכינוס הכללי על משקלים ומדידות (CPGM) הוחלט לקרוא את יחידת SI למנה אפקטיבית על שמו: סיוורט (Sv). קרינה מייננת מדיה וקבצים בנושא רולף סיוורט בוויקישיתוף
טל ברקוביץ'

טל ברקוביץ' (נולדה ב-27 באוגוסט 1984) היא שחקנית ודוגמנית ישראלית. ברקוביץ' נולדה בקריית טבעון, בת למורה לאומנות בבית ספר ביקנעם עילית. בוגרת בית ספר "ויצו" (כיום: תיכון "רעות לאומנויות") בחיפה. רקדה בבלט הישראלי ובלהקת בת-דור במשך כמה שנים לאחר סיום לימודיה התיכוניים. בשנים 2006–2007 השתתפה בשעשועון הסאטירי "פפראצי" של yes, בתור נערת הפפראצי, יחד עם ארז בן הרוש ומיכאל הנגבי. בשנת 2011 השתתפה ב"רוקדים עם כוכבים" בערוץ 2 של רשת, יחד עם בוריס זלצמן. בשנת 2012 ברקוביץ' ירדה מהארץ, ושיחקה במספר הפקות טלוויזיוניות קטנות באמריקה ובבריטניה. ביולי 2015 שבה לארץ כדי לצלם קמפיין ל"אינטימה", ולהצטלם לסרט "אל תשכחי אותי" של הבמאי רם נהרי על פי תסריט של ניתאי גבירץ. הסרט יצא לאקרנים בישראל בשנת 2019. היא ניהלה מערכת יחסים מתוקשרת עם הזמר אריק ברמן. בשנת 2020 התחתנה עם אייזיק, איש עסקים חרדי מניו יורק, והשניים מנהלים אורח חיים חרדי-דתי. טל ברקוביץ', במיזם "אישים" לתיעוד היצירה הישראלית טל ברקוביץ', במסד הנתונים הקולנועיים IMDb (באנגלית) ניב הדס, הדוגמנית-שחקנית טל ברקוביץ' חוזרת ארצה להראות לנו מה הפסדנו, באתר הארץ, 4 בנובמבר 2010 נמרוד דביר, שלח לי שקט: ריאיון עם טל ברקוביץ', באתר nrg‏, 20 בפברואר 2011 אלקנה שור, טל לה לנד: ריאיון עם טל ברקוביץ', באתר nrg‏, 25 באפריל 2012 איתי יעקב, הדוגמנית-שחקנית טל ברקוביץ': "הכי נוח להצטלם בלי בגדים", באתר Xnet‏, 5 ביולי 2015 קיץ ברבנר, ‏טל ברקוביץ': "לא מצטערת על צילומי העירום לפלייבוי למרות שאני שומרת שבת", באתר מעריב אונליין, 13 ביוני 2019 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אלבר סובול

אלבר מריוס סובול (בצרפתית: Albert Marius Soboul; ‏27 באפריל 1914 - 11 בספטמבר 1982) היה היסטוריון צרפתי, התמחה בהיסטוריה של המהפכה הצרפתית ותקופת נפוליאון בונפרטה. כיהן כפרופסור בסורבון ומופקד הקתדרה לחקר המהפכה הצרפתית באוניברסיטה זו. נולד באלג'יר וגדל במחוז ארדש בדרום צרפת. לאחר מות אביו ב-1922 חי עם אמו אצל דודתו בעיר נים. את לימודיו סיים בתיכון לואי הגדול בפריז. עם פרוץ מלחמת העולם השנייה גויס ליחידת ארטילריה. ב-1940 נפצע ושוחרר. הוא הצטרף למפלגה הקומוניסטית הצרפתית והיה פעיל בתנועת ההתנגדות הצרפתית. תחת הנחייתו של ז'ורז' לפבר כתב את הדיסרטציה שלו על הסנקילוטים של פריז בשנה השנייה למהפכה. לאחר קבלת תואר הדוקטור החל ללמד באוניברסיטת בלז פסקל בקלרמון-פראן. ב-1967, לאחר שנים של מחקר והוראה, קיבל את הקתדרה לחקר המהפכה הצרפתית בסורבון. במשך שנים ערך את כתב העת Annales historiques de la Rèvolution française והיה לחוקר הצרפתי הבולט ביותר בתחום מחקר ההיסטוריה של המהפכה. גישתו הייתה מרקסיסטית והוא הדגיש את מלחמת המעמדות כבסיס להבנת המהפכה, סיבותיה, התפתחותה ותוצאותיה, זאת על אף שהוא עצמו הגדיר את עצמו כהיסטוריון מהמסורת הקלאסית של אלכסיס דה טוקוויל, ז'אן ז'ורס ולפברה. מחקריו מרובים בפרטים ונתונים מתך חיי היום-יום, ששפכו אור בעיקר על מעמד הסנקילוטים ("המון העם") כמעמד בעל חשיבות וכליבה של המהפכה (בצד, ואף יותר מן הבורגנות). על עמדה זו ספג ביקורת מהיסטוריונים רוויזיוניסטים שטענו שתיאור הסנקילוטים כפרולטריון מוקדם הוא אנכרוניזם ושלסנקילוטים לא הייתה תודעה מעמדית אלא שהיו המון מוסת, בער ונפשע שמניעיו שנאה וקנאה בבני מעמדות האצולה וההון ורצון לנקום בהם ולהחליפם. כמו כן בולט ניתוחו את שלטון הטרור כנובע מהמאבק המהפכני כנגד כוחות שקמו עליה להחריבה מבפנים ומבחוץ ומתוך ההקשר הכלכלי. גם על גישה זו ספג ביקורת קשה מההיסטוריונים הרוויזיוניסטים, בעיקר פרנסואה פירה. המהפכה הצרפתית 1789-1799, הוצאת הקיבוץ המאוחד, תשכ"ה בתרגום לני יחיל אלבר סובול, ברשת החברתית Goodreads ביוגרפיה קצרה ברשומת ספרו אלבר סובול, באתר "Find a Grave" (באנגלית) אלבר סובול, דף שער בספרייה הלאומית Paul R. Hanson (2009). Contesting the French Revolution. John Wiley. pp. 95–96.
סובול

סובול הוא שם משפחה שמקורו סלאבי, פירושו צובל. השם מעיד על העיסוק של בעליו כסוחר פרוות. האם התכוונתם ל... שם משפחה: אלבר סובול – היסטוריון צרפתי דונלד סובול – סופר אמריקאי יהושע סובול – מחזאי וסופר ישראלי יהלי סובול – זמר רוק, פזמונאי, מלחין וסופר ישראלי עדנה סובול – מעצבת במה ותפאורה ובמאית ישראלית מרדכי סובול – חזן ישראלי ומנהלה המוזיקלי והמנצח של תזמורת יובל גא"ז סובול – מספר סדרות של טנדרים, רכב מסחרי קל, מיניבוסים ומיניוואנים רוסיים, מתוצרת יצרנית הרכב גא"ז אשר מיוצרים משנת 1998 ברוסיה סובל
לפגוע ולהחטיא

לפגוע ולהחטיא (Hit & Miss) היא מיני סדרת דרמה המשכית בריטית ששודרה בערוץ Sky Atlantic. הסדרה עלתה לאוויר ב-22 במאי 2012. במרכז העלילה נמצאת רוצחת שכירה שנולדה ביולוגית כגבר, עברה ניתוח לשינוי מין ונודע לה שיש לה בן מעברה כגבר, הסדרה מתארת את ניסיונותיה לנהל חיים יחד עם ילדיה של האשה שהייתה בת הזוג שלה בעבר והשילוב של הורות ומקצוע הרצח. אתר האינטרנט הרשמי של לפגוע ולהחטיא "לפגוע ולהחטיא", במסד הנתונים הקולנועיים IMDb (באנגלית) "לפגוע ולהחטיא", באתר Rotten Tomatoes (באנגלית) "לפגוע ולהחטיא", באתר Metacritic (באנגלית) "לפגוע ולהחטיא", במסד הנתונים הקולנועיים KinoPoisk (ברוסית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
ועדת שמגר

ועדת שמגר הוא כינוי למספר ועדות שונות בראשות נשיא בית המשפט העליון לשעבר מאיר שמגר. האם התכוונתם ל... ועדת שמגר (טבח מערת המכפלה) – ועדת חקירה ממלכתית בנושא טבח מערת המכפלה ועדת שמגר (רצח רבין) – ועדת חקירה ממלכתית בנושא רצח יצחק רבין ועדת שמגר (פרשת הקישון) – ועדת חקירה בנושא הקשר בין זיהום מי נחל הקישון לבין חולי בקרב לוחמי חיל הים הישראלי ועדת שמגר (דרכי המינוי של היועץ המשפטי לממשלה) – ועדה ציבורית שהוקמה בעקבות פרשת בר-און חברון לבחינת דרכי המינוי של היועץ המשפטי לממשלה ונושאים הקשורים לכהונתו ועדת שמגר (כללי אתיקה לחברי הממשלה) – הוועדה הציבורית לעניין גיבוש כללי אתיקה לחברי הממשלה, מונתה על ידי ראש הממשלה אהוד אולמרט, המלצותיה נדחו על ידי הממשלה, שהחליטה למנות את ועדת נאמן תחתיה ועדת שמגר (פדיון שבויים ונעדרים) – הוועדה לקביעת עקרונות לניהול משא ומתן לפדיון שבויים ונעדרים; ועדה ציבורית שמונתה על ידי שר הביטחון אהוד ברק
חוקת 1793

חוקת 1793 (בצרפתית: Acte constitutionnel du 24 juin 1793 או Constitution montagnarde (חוקת ההר) או Constitution de l'an I (חוקת השנה הראשונה)) הייתה החוקה השנייה שכוננה בצרפת בימי המהפכה הצרפתית והחוקה הראשונה שהתקבלה תחת הרפובליקה הצרפתית הראשונה. החוקה הייתה אמורה להחליף את חוקת 1791 שלא הייתה רלוונטית לאחר שבוטל מוסד המלוכה. החוקה החדשה נוסחה על ידי ועדה של חמישה אישים, ביניהם לואי אנטואן דה סן-ז'וסט, שנבחרו לצורך תפקיד זה על ידי הוועידה הלאומית ואשר מתוקף בחירתם הפכו גם לחברי הוועד לשלום הציבור. הנוסח הסופי של החוקה התבסס על הצהרת זכויות האדם והאזרח, שגרסה חדשה ורדיקלית שלה הופיעה כפתיח לחוקה (הצהרת זכויות האדם והאזרח של 1793). ההצהרה החדשה הכריזה כי כל בני האדם שווים על פי הטבע ובפני החוק. היא כללה הגנות מפני פגיעה של הממשלה בזכויות האדם, שהן הזכות לשוויון, לחירות, לביטחון ולרכוש. היא כללה הגנה על חירויות שונות, כגון חירות הדת והמצפון, חופש העיתונות, חופש ההתאגדות, והחופש למסחר. ההצהרה קבעה כי אדם אינו יכול למכור את עצמו או להימכר על ידי אחר, ובכך קבעה שעבדות אינה חוקית. אחד החידושים העיקריים בפתיח של החוקה הוא ההוספה של מספר זכויות חברתיות וכלכליות כזכויות מוגנות של האדם והאזרח, ביניהן, זכות האזרח לרווחה, זכותם של נזקקים לקבל סיוע מהחברה, והזכות לחינוך. ההצהרה בפתיח לחוקה קובעת גם מספר זכויות פוליטיות, שהחשובה והרדיקלית ביניהן היא זכות המרד. כך למשל נכתב כי "כאשר הממשלה פוגעת בזכויות של העם, המרד יהיה, עבור העם ועבור כל חלק ממנו, הזכות המקודשת ביותר והחובה ההכרחית ביותר" (סעיף 34). על אף שהתקבלה על ידי הוועידה הלאומית ב-24 ביוני 1793 ואשררה במשאל עם עם 1,800,000 קולות בעד ו-11,000 קולות נגד, החוקה הושעתה מייד עם כינונה הרשמי ולמעשה מעולם לא שימשה כחוקה בפועל. הוועידה, שנשלטה על ידי היעקובינים, הכריזה על מצב החירום בשל מצב המלחמה בו הייתה צרפת שרויה. למרות שלא שימשה בחוקה בפועל, ההיסטוריון ולטר גראב טוען ש"חוקה יעקובינית זו... מסמנת את פסגת הדמוקרטיה הבורגנית שהמהפכה הצרפתית הגיעה אליה והיא שימשה דוגמה ומופת לחוקות הדמוקרטיות במאות ה-19 וה-20. לאחר תקופת שלטון הטרור, שלטון תרמידור הביא לכינון חוקת 1795, שהייתה שמרנית יותר מחוקת 1793, שאפה ליצירת סדר חברתי ופוליטי ליברלי ולמנוע מרד. מדיה וקבצים בנושא חוקת 1793 בוויקישיתוף ולטר גראב, המהפכה הצרפתית, עמ' 75